Հայ երաժշտության ականավոր ներկայացուցիչ Արմեն Տիգրանյանը (1879 դեկտեմբերի 26, Ալեքսանդրապոլ–1950 փետրվարի 10, Թբիլիսի) պատկանում է արվեստագետների այն սերնդին, որը կամուրջի դեր խաղաց ազգային երաժշտական մշակույթի երկու տարբեր շրջանների միջև: Որպես ձևավորված և իր ուրույն ոճն ունեցող կոմպոզիտոր, հանդես գալով դեռևս խորհրդային կարգերի հաստատումից առաջ, նա ստեղծագործական և երաժշտական-հասարակական արգասավոր գործունեություն ծավալեց խորհրդային շրջանում: